da da da fr da en da da da fr da en da da da en da nn da da da da da da da da da da da da da da da da en da da da da da da da da da nn da da da nn da da da da da fr da da da da da da da da da en de da de de en sv da da
Erfaren optiker har åbnet egen butik i Bredballe Centeret: Følger drøm om at blive selvstændig
Markus Bischoff har beskæftiget sig med øjne og briller siden 1986. Før han blev selvstændig arbejdede han som chef ved en optiker i Horsens. Foto: Vejle24
En af de nyeste forretninger i Bredballe Centeret er åbnet af Markus Bischoff, der har ført sin drøm om at blive selvstændig ud i livet. Han er indehaver af butikken Vores Optiker, der sælger stel og brilleglas.
Blandt de røde murstensfacader i Bredballe Centeret er der travlt på en tirsdag i september. Handlende med indkøbsposer og tøjrede hunde, der kigger længselsfuldt efter de forbipasserende, præger formiddagen. Det er her Markus Bischoff har åbnet sin optiker. Selv er han vokset op i det vestlige Berlin, men har de otte år boet i Bredballe sammen med sin kone og børn.
Markus Bischoff blev uddannet optiker i 1986, og de seneste mange år har han arbejdet ved Optik Hallmann i Horsens, hvor han var butikschef. Han har altid selv været, hvad han kalder en “overengageret medarbejder”, der lagde meget tid og energi i sit job. Når han havde fri, gik han dog og drømte en smule om at starte sin egen butik. 1. april blev den drøm virkelighed, da Vores Optiker åbnede i Bredballe Centeret.
Han er glad for butikkens placering i centret, hvor flere og flere får øjnene op for ham.
“Der bliver bygget om herude, så der sker noget i centret. Lige nu venter vi på nye naboer, som skal flytte ind i de tomme butikslokaler. Tingene tager selvfølgeligt tid, men jeg oplever at flere og flere kommer forbi butikken, men de skal jo lige opdage, at vi ligger her,” siger Markus Bischoff.
Indtil videre har livet som selvstændig ikke skræmt ham.
“Slet ikke. Det er lidt som at være butikschef. Der arbejder man som en selvstændig uden at være selvstændig. Her har jeg bare fået mere ansvar og ingen ferie,” siger Markus Bischoff imens han griner.
Det kan ind imellem være en kamp at finde et par glas, som ens øjne har godt af, der passer i lige netop det stel, som man gerne vil gå med. Derfor har Markus Bischoff investeret i en slibemaskine, så han kan udskære glassene på stedet, så kunderne ikke skal vente mere end 15 minutter, før deres nye briller er klar.
I baglokalet sliber optiker Markus Bischoff brilleglas på stedet, så de passer ind i stellene. Foto: Vejle24
Det er blevet taget godt imod, fortæller han. Det er hans forskellige pakketilbud også. Han har sammensat dem, så kunderne både får stel, slibning, glas og forsikring med i ombæring. Den gennemsigtighed sætter kunderne pris på.
“Jeg synes, at det er simpelt og ærligt. Det er til at finde ud af og gennemskue. Jeg kunne godt lave reklamer som mine konkurrenter, hvor jeg lover en masse og så ikke holder det, men det vil jeg ikke. Vores Optiker skal ikke være den slags butik, hvor det hele tiden bliver dyrere og dyrere, når man skal købe nye briller,” slår Markus Bischoff fast.
Optikeren vil i stedet fokusere på at have et stort udvalg af stel i mange farver, så der er lidt til alles smag. De dyre mærker satser han ikke på. Det kan ikke betale sig.
“Langt de fleste gange kommer en brillebruger ind og vil have et par briller, som de ser godt ud i og ser godt med. Det er vigtigere end hvilket navn, der står på siden af stellet.
Vores Optiker er navnet på Markus Bischoffs nye butik i Bredballe Centeret. Foto: Vejle24
NyhederSus Wilkins smider alt tøjet
NyhederLinse Kessler afslører: Har et halvt kilo 'Mopper' derhjemme
NyhederGravergruppe afslører: Putin har været hos kræftlæge 35 gange
UdlandHun gør en skræmmende opdagelse da hun fjerner tæppet i sit hjem
UdlandTandbørstning gik helt galt: Mand hastet med ambulance
UdlandDaniel får vild udfordring af sin svigermor: Wow for et resultat
UnderholdningDR-kendis er blevet gift
NyhederTrist: Derfor ankom Harry først en time og 32 minutter efter dronningens død
Inger Christensens digte omdannes til en koncertoplevelse i Vejle
Højt humør og høj solskin: Se billederne fra Jelling Festival
Det sker i Horsens: Nytårskoncerter, Sundhedsmesse og fællessang
Det sker I Horsens: Nytårstur, Kim Sjøgren og Rørbæk Sø
Så er det officielt: stor elektronik-kæde åbner i City Syd
Masser af gratis arrangementer til Naturens Dag
Falsk udlejer fuppede ung kvinde for 15.000 kroner: Nu advarer politiet andre boligsøgende
Take-away-øl fra dit stamsted: Sådan slukker du tørsten under karantænen
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Her er de bedste Rosévine til prisen
Se din boligværdi på 30 sekunder helt gratis
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
Spar penge: Fire pengeslugere i din bolig
Vind en havetraktor til en værdi 10.000 kroner
Spar op til 10.000 kroner på din forsikring: Se hvor mange penge DU kan spare her
© Media Group Denmark ApS
Nyheder24 Annoncering Privatlivspolitik og cookies Cookiedeklaration